HPT ไม่สน Cash balance ปิดเช้าพุ่งเกือบ 15%
HPT เมิน Cash balance ปิดเช้าพุ่งเกือบ 15% โดยราคาปิดตลาดรอบเช้าอยู่ที่ 2.04 บาท บวก 0.26 บาท หรือ 14.61% มูลค่าการซื้อขาย 28.18 ล้านบาท ขณะที่ราคาหุ้นติด cash balance ตั้งแต่วันที่ 13 ก.ค.ที่ผ่านมาและสิ้นสุดวันที่ 21 ส.ค.นี้
4 ส.ค. 2558

ผู้สื่อข่าวรายงานว่า ราคาหุ้น บริษัท โฮม พอตเทอรี่ จำกัด (มหาชน) หรือ HPT  ปิดตลาดรอบเช้าอยู่ที่ 2.04 บาท บวก 0.26 บาท หรือ 14.61% มูลค่าการซื้อขาย 28.18 ล้านบาท ระหว่างวันภาคเช้าราคาปรับตัวขึ้นแตะระดับสูงสดที่ 2.06 บาท และย่อตัวแตะระดับต่ำสุดที่ 1.76 บาท ขณะที่ดัชนีหุ้นไทยโดยรวมลบ 0.64%
ทั้งนี้ ราคาหุ้นมีการปรับตัวขึ้น 3 วันต่อเนื่อง นับตั้งแต่วันที่ 29 ก.ค.58 ที่ผ่านมา ขณะที่ราคาหุ้นได้เข้าเกณฑ์ซื้อขายบัญชี cash balance ตั้งแต่วันที่ 13 ก.ค.58 และสิ้นสุดวันที่ 21 ส.ค.นี้
ด้านคุณนิจวรรณ เชาว์กิตติโสภณ ผู้อำนวยการฝ่ายการตลาด HPT  กล่าวถึงแผนการตลาดว่าจะขยายไปยังกลุ่มประเทศอาเซียนมากขึ้น โดยเฉพาะตลาดเมียนมาร์ ลาว และเวียดนามที่มีโรงแรมจำนวนมากอยู่ระหว่างการก่อสร้าง แต่ยังอยู่ระหว่างการศึกษาตลาดและมองหาพันธมิตรเข้ามาช่วยทำตลาดเพิ่มเติม และมีเป้าหมายขยายไปยังกลุ่มลูกค้าเดิมในสหรัฐอเมริกาและยุโรปเพิ่มขึ้น ทั้งนี้หากแผนการขยายผลิตภัณฑ์และตลาดเพิ่มขึ้น จะทำให้บริษัทมีรายได้เพิ่มขึ้นปีละ 20%